CELEX: 32022D0087
Language: el
Date: 2022-01-17 00:00:00
Title: Απόφαση (ΕΕ) 2022/87 του Συμβουλίου της 17ης Ιανουαρίου 2022 για τον διορισμό τεσσάρων τακτικών μελών, στην Επιτροπή των Περιφερειών, κατόπιν προτάσεως της Ιταλικής Δημοκρατίας

21.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 14/21
               
            
         ΑΠΟΦΑΣΗ (ΕΕ) 2022/87 ΤΟΥ ΣΥΜΒΟΥΛΙΟΥ
         της 17ης Ιανουαρίου 2022
         για τον διορισμό τεσσάρων τακτικών μελών, στην Επιτροπή των Περιφερειών, κατόπιν προτάσεως της Ιταλικής Δημοκρατίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
         Έχοντας υπόψη την απόφαση (ΕΕ) 2019/852 του Συμβουλίου, της 21ης Μαΐου 2019, για τον καθορισμό της σύνθεσης της Επιτροπής των Περιφερειών (1),
         Έχοντας υπόψη την πρόταση της ιταλικής κυβέρνησης,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 300 παράγραφος 3 της Συνθήκης, η Επιτροπή των Περιφερειών απαρτίζεται από αντιπροσώπους των οργανισμών τοπικής αυτοδιοίκησης και περιφερειακής διοίκησης, οι οποίοι είτε είναι εκλεγμένα μέλη οργανισμού τοπικής αυτοδιοίκησης ή περιφερειακής διοίκησης είτε ευθύνονται πολιτικώς έναντι εκλεγμένης συνέλευσης.
                  
               
                     (2)
                  
                  
                     Στις 10 Δεκεμβρίου 2019, το Συμβούλιο εξέδωσε την απόφαση (ΕΕ) 2019/2157 (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025.
                  
               
                     (3)
                  
                  
                     Τέσσερις θέσεις τακτικών μελών στην Επιτροπή των Περιφερειών έμειναν κενές μετά την παραίτηση του κ. Matteo Luigi BIANCHI και τη λήξη της εθνικής εντολής βάσει της οποίας η κ. Arianna Maria CENSI, ο κ. Virginio MEROLA και η κ. Virginia RAGGI προτάθηκαν για διορισμό.
                  
               
                     (4)
                  
                  
                     Η ιταλική κυβέρνηση πρότεινε τους ακόλουθους αντιπροσώπους οργανισμών τοπικής αυτοδιοίκησης που είναι νέα εκλεγμένα μέλη οργανισμών τοπικής αυτοδιοίκησης ως τακτικά μέλη της Επιτροπής των Περιφερειών για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025: ο κ. Matteo Luigi BIANCHI, Consigliere del Comune di Varese (μέλος της τοπικής συνέλευσης του Βαρέζε), η κ. Arianna Maria CENSI, Assessore del Comune di Milano (μέλος της τοπικής εκτελεστικής αρχής του Μιλάνου) και η κ. Virginia RAGGI, Consigliere del Comune di Roma (μέλος της τοπικής συνέλευσης της Ρώμης).
                  
               
                     (5)
                  
                  
                     Η ιταλική κυβέρνηση πρότεινε τον κ. Dario NARDELLA, αντιπρόσωπο οργανισμού τοπικής αυτοδιοίκησης που είναι εκλεγμένο μέλος οργανισμού τοπικής αυτοδιοίκησης έως τις 25 Μαΐου 2024, Sindaco del Comune di Firenze (δήμαρχο της Φλωρεντίας), ως τακτικό μέλος της Επιτροπής των Περιφερειών έως αυτήν την ημερομηνία.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Διορίζονται ως τακτικά μέλη στην Επιτροπή των Περιφερειών οι ακόλουθοι αντιπρόσωποι οργανισμών τοπικής αυτοδιοίκησης που είναι εκλεγμένα μέλη:
            
                        —
                     
                     
                        ο κ. Matteo Luigi BIANCHI, Consigliere del Comune di Varese (μέλος της τοπικής συνέλευσης του Βαρέζε), για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025,
                     
                  
                        —
                     
                     
                        η κ. Arianna Maria CENSI, Assessore del Comune di Milano (μέλος της τοπικής εκτελεστικής αρχής του Μιλάνου), για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025,
                     
                  
                        —
                     
                     
                        ο κ. Dario NARDELLA, Sindaco del Comune di Firenze (δήμαρχος της Φλωρεντίας) έως τις 25 Μαΐου 2024,
                     
                  
                        —
                     
                     
                        η κ. Virginia RAGGI, Consigliere del Comune di Roma (μέλος της τοπικής συνέλευσης της Ρώμης), για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025.
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλε, 17 Ιανουαρίου 2022.
            
               
                  Για το Συμβούλιο
               
               
                  Ο Πρόεδρος
               
               J. DENORMANDIE
            
         
         
            (1)  ΕΕ L 139 της 27.5.2019, σ. 13.
         
            (2)  Απόφαση (ΕΕ) 2019/2157 του Συμβουλίου, της 10ης Δεκεμβρίου 2019, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025 (ΕΕ L 327 της 17.12.2019, σ. 78).